**บันทึกรายงานการประชุมสภาองค์การบริหารส่วนตำบลโป่งนก**

**สมัยวิสามัญ ที่ 1 ประจำปี 2560**

**วันศุกร์ ที่ 16 เดือนมิถุนายน พ.ศ.2560**

**ณ ห้องประชุมสภาองค์การบริหารส่วนตำบลโป่งนก**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสำลี เศรษฐาวงษ์ | สมาชิกสภา หมู่ที่ 1 | สำลี เศรษฐาวงษ์ |  |
| 2 | นางจงจิต อุดมชัย | สมาชิกสภา หมู่ที่ 1 | จงจิต อุดมชัย |  |
| 3 | นายอ๋อย พบโชค | สมาชิกสภา หมู่ที่ 2 | อ๋อย พบโชค |  |
| 4 | นายแฉล้ม เย็นจันทึก | สมาชิกสภา หมู่ที่ 2 | แฉล้ม เย็นจันทึก |  |
| 5 | นายธนัตถ์ ภิรมย์ภักดี | สมาชิกสภา หมู่ที่ 3 | ธนัตถ์ ภิรมย์ภักดี |  |
| 6 | นายประยวน วงปัญญา | สมาชิกสภา หมู่ที่ 3 | ประยวน วงปัญญา |  |
| 7 | นายสมเกียรติ อาสาสู้ | สมาชิกสภา หมู่ที่ 4 | สมเกียรติ อาสาสู้ |  |
| 8 | นางสาวนภาภรณ์ แสงชนะ | สมาชิกสภา หมู่ที่ 4 | จงจิต อุดมชัย |  |
| 9 | นายบุดดี โพธิ์จันทร์ | สมาชิกสภา หมู่ที่ 5 | บุดดี โพธิ์จันทร์ |  |
| 10 | นายสัญญา บัวสอน | สมาชิกสภา หมู่ที่ 5 | ญญา บัวสอน |  |
| 11 | นายยรรยง แจ้งไพร | สมาชิกสภา หมู่ที่ 6 | ยรรยง แจ้งไพร |  |
| 12 | นายประยุทธ์ อุชี | สมาชิกสภา หมู่ที่ 6 | ประยุทธ์ อุชี |  |
| 13 | นายประเสริฐ คล่องใจ | ประธานสภา อบต. | ลา |  |
| 14 | นายอนงค์ ราชเจริญ | สมาชิกสภา หมุ่ที่ 7 | อนงค์ ราชเจริญ |  |
| 15 | นายทองหล่อ อุทธิสินธิ์ | สมาชิกสภา หมู่ที่ 8 | ทองหล่อ อุทธิสินธิ์ |  |
| 16 | นางสุภิญญา พงษ์บุบผา | สมาชิกสภา หมู่ที่ 8 | สุภิญญา พงษ์บุบผา |  |
| 17 | นายศักดา ไชยตะลุน | สมาชิกสภา หมู่ที่ 9 | ศักดา ไชยตะลุน |  |
| 18 | นายสวี สูงขุนทด | สมาชิกสภา หมู่ที่ 9 | สวี สูงขุนทด |  |
| 19 | นางสมพร สาจันทร์ | สมาชิกสภา หมู่ที่ 11 | สมพร สาจันทร์ |  |
| 20 | นางสีเขียว เดียนกระโทก | สมาชิกสภา หมู่ที่ 10 | สีเขียว เดียนกระโทก |  |
| 21 | นายสอิ้ง อ่อนศรี | สมาชิกสภา หมู่ที่ 11 | สอิ้ง อ่อนศรี |  |
| 22 | นายหล่อ ปิ่นนาค | สมาชิกสภา หมู่ที่ 11 | หล่อ ปิ่นนาค |  |
| 23 | นายทองสุข แหล่แก่น | สมาชิกสภา หมู่ที่ 12 | ทองสุข แหล่แก่น |  |
| 24 | นายวิลัย มะไลไธสง | สมาชิกสภา หมู่ที่ 13 | วิลัย มะไลไธสง |  |
| 25 | นางสำราญ ผุยดี | สมาชิกสภา หมู่ที่ 13 | สำราญ ผุยดี |  |
| 26 | นายสุพัฒน์ ทองอันชา | สมาชิกสภา หมู่ที่ 14 | สุพัฒน์ ทองอันชา |  |
| 27 | นายอนุศร บรรดาศักดิ์ | สมาชิกสภา หมู่ที่ 14 | อนุศร บรรดาศักดิ์ |  |
| 28 | นายสอิ้ง อ่อนศรี | รองประธานสภาฯ | สอิ้ง อ่อนศรี |  |
| 29 | นางคำมี คึขุนทด | สมาชิกสภา หมู่ที่ 15 | คำมี คึขุนทด |  |
| 30 | ว่าที่ร้อยตรีโฆสิต ตั้งตรงไพโรจน์ | เลขานุการสภาฯ | โฆสิต ตั้งตรงไพโรจน์ |  |

**รายชื่อผู้เข้าร่วมประชุม**

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายณัฐวัฒน์ ด้ายรินรัมย์ | นายก อบต.โป่งนก | ณัฐวัฒน์ ด้ายรินรัมย์ |  |
| **2** | นายดำรงค์ จงคล้ายกลาง | รองนายก อบต.โป่งนก | ดำรงค์ จงคล้ายกลาง |  |
| **3** | นายเชน แก้วลัดดา | รองนายก อบต.โป่งนก | เชน แก้วลัดดา |  |

**จำนวนผู้มาประชุม 29 คน**

**จำนวนผู้ไม่มาประชุม 1 คน**

**จำนวนผู้เข้าร่วมประชุม 3 คน**

**เริ่มประชุมเวลา 10.00 น.**

เมื่อถึงเวลาที่นัดหมายการประชุมเลขานุการสภาฯ เชิญสมาชิกสภาฯ เข้าห้องประชุมเพื่อตรวจสอบรายชื่อผู้เข้าประชุมและเชิญรองประธานสภาฯ เพื่อดำเนินการประชุมสภาฯ

**ระเบียบวาระที่ 1 เรื่องประธานแจ้งให้ที่ประชุมทราบ**

นายอภิชัย คะเซ็นแก้ว

รองประธานสภาฯ กล่าวสวัสดีและเปิดประชุมสภาองค์การบริหารส่วนตำบลโป่งนก สมัยวิสามัญ ที่ 1 ประจำปี 2560

นายณัฐวัฒน์ ด้ายรินรัมย์

นายก อบต.โป่งนก กระผมมีเรื่องที่จะชี้แจงต่อที่ประชุมให้ทราบ 3 เรื่อง ดังนี้

1) ตามที่องค์การบริหารส่วนตำบลโป่งนกและหน่วยงานอื่นๆของภาครัฐ ได้ติดตามสภาพอากาศ ปัจจุบันเกิดภัยพิบัติ ทำให้หน่วยงานราชการต่างๆ ได้กำชับให้องค์กรปกครองส่วนท้องถิ่นเร่งรัด ดำเนินการช่วยเหลือแก้ไขปัญหาของประชาชนโดยเร่งด่วน และพิจารณาให้ความช่วยเหลือประชาชน ในการประชุมสภาฯ ครั้งที่ผ่านมาสภาฯ ทราบถึงปัญหาความเดือดร้อนของประชาชนแล้ว กระผมได้รับเรื่องความเดือดร้อนจากประชาชนและจากสมาชิกสภาฯและผู้นำชุมชนโดยผ่านการประชุมประชาคมหมู่บ้าน ทั้ง 15 หมู่บ้าน จึงได้หารือท่านประธานสภาฯ เจ้าหน้าที่งบประมาณและเจ้าหน้าที่ที่เกี่ยวข้องหาแนวทางในการแก้ไขปัญหาความเดือดร้อนของประชาชน มีข้อสรุปให้เสนอโครงการต่อที่ประชุมสภาองค์การบริหารส่วนตำบลโป่งนก เพื่อจ่ายขาดเงินสะสมในการแก้ไขปัญหาให้แก่ประชาชนต่อไป

2) ในวันพรุ่งนี้ คือวันที่ 17 มิถุนายน พ.ศ.2560 เป็นวันเปิดเทศกาลทุ่งดอกกระเจียว ประจำปี 2560 มีระยะเวลาในการท่องเที่ยวตั้งแต่เดือนมิถุนายนถึงเดือนสิงหาคม ของทุกปี ทุ่งดอกกระเจียวเป็นแหล่งท่องเที่ยวสำคัญของจังหวัดชัยภูมิ โดยคำสั่งนายอำเภอเทพสถิตให้คณะผู้บริหาร ข้าราชการลูกจ้างและสมาชิกสภาองค์กรปกครองส่วนท้องถิ่นเข้ากิจกรรมครั้งนี้ด้วย กระผมได้หารือกับท่านปลัดองค์การบริหารส่วนตำบลโป่งนก เรื่องการเดินทางเพื่อเข้าร่วมกิจกรรมดังกล่าว ได้ให้นายสะอิ้ง อ่อนศรี นำรถรับส่งนักเรียนมารับทุกท่านที่ สำนักงานองค์การบริหารส่วนตำบลโป่งนก กำหนดเวลาการเดินทาง เวลา 6.00 – 6.30 น ขอให้ทุกท่านมาขึ้นรถตามเวลาที่แจ้งไป หากสมาชิกสภาฯ ท่านใดจะรออยู่ที่บ้านใหม่สุขประเสริฐ ขอให้โทรแจ้งท่านเลขานุการสภาฯด้วย เมื่อเดินทางถึงสถานที่จัดงาน ให้ทุกท่านลงชื่อเข้าร่วมกิจกรรมเพื่อจัดทำรายงานส่งนายอำเภอเทพสถิต

3) เมื่อวันที่ 14 มิถุนายน พ.ศ.2560 สมาคมคนพิการตำบลโป่งนก จัดกิจกรรมประชุมประจำปีและมอบถุงยังชีพให้แก่ผู้พิการ ได้รับเกียรติจากท่านนายกองค์การบริหารส่วนจังหวัดชัยภูมิ กระผมได้นำเรียนถึงปัญหาในพื้นที่ตำบลโป่งนกและได้เชิญท่านลงพื้นที่ตรวจสอบความเสียหายถนนสายบ้านไทรงาม – บ้านศิลาทอง เบื้องต้นท่านมีแนวทางในการซ่อมบำรุงโดยจะสนับสนุนยางมะตอยโดยใช้แรงงานประชาชนในการซ่อมแซมถนน ในอนาคตจะทำการก่อสร้างให้อยู่ในสภาพที่ใช้ได้ปกติ วันและเวลานั้นจะแจ้งให้ทราบภายหลัง

**ที่ประชุม - รับทราบ**

ว่าที่ รต.โฆสิต ตั้งตรงไพโรจน์

เลขานุการสภาฯ ตามที่องค์การบริหารส่วนตำบลโป่งนก ได้ดำเนินการประชุมเพื่อให้แนวทางแก่ประชาชนเรื่องการบริหารจัดการขยะ ทั้ง 15 หมู่บ้าน องค์การบริหารส่วนตำบลโป่งนกได้แจกตารางกำหนดการออกประชุมไปแล้ว หากหมู่บ้านใดไม่สะดวกตามกำหนดการดังกล่าว ขอให้ท่านแจ้งเปลี่ยนแปลงวันเวลา ได้ที่หัวหน้าสำนักปลัด

**ที่ประชุม - รับทราบ**

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

ว่าที่ รต.โฆสิต ตั้งตรงไพโรจน์

เลขานุการสภาฯ ตามที่สภาองค์การบริหารส่วนตำบลโป่งนก ได้ประชุมสภาฯ สมัยสามัญ ที่ 2 ประจำปี 2560 เมื่อวันที่ 8 มิถุนายน 2560 สำหรับรายงานการประชุมสภาองค์การบริหารส่วนตำบลโป่งนกครั้งที่ผ่านมานั้น ประธานสภาฯ และคณะกรรมการตรวจบันทึกรายงานการประชุม ได้ตรวจรับรองเรียบร้อยแล้ว ขอให้สมาชิกสภาฯ ทุกท่านตรวจสอบความถูกต้องอีกครั้ง รายละเอียดการประชุมตามที่ได้ส่งให้แล้ว

นายอภิชัย คะเซ็นแก้ว

รองประธานสภาฯ สมาชิกสภาฯ ท่านใดมีข้อสงสัยหรือไม่ หรือต้องการเปลี่ยนแปลง ขอมติที่ประชุมรับรองรายงานการประชุมสภาองค์การบริหารส่วนตำบลโป่งนก สมัยสามัญ ที่ 2 ประจำปี 2560

**ที่ประชุม - มีมติรับรองรายงานการประชุมสภาองค์การบริหารส่วนตำบลโป่งนก สมัยสามัญ ที่ 2 ประจำปี 2560 ด้วยคะแนน รับรอง 27 เสียง ไม่รับรอง – เสียง**

**ระเบียบวาระที่ 3 เรื่องเพื่อพิจาณา**

**การพิจารณาจ่ายขาดเงินสะสม ประจำปีงบประมาณ 2560**

นายอภิชัย คะเซ็นแก้ว

รองประธานสภาฯ ด้วยคณะผู้บริหารองค์การส่วนตำบลโป่งนก ได้รับหนังสือจากประชาชนและผู้นำท้องถิ่น เรื่องประสบปัญหาความเดือดร้อนจากภัยพิบัติน้ำป่าไหลหลาก เนื่องฝนตกชุกและการชำรุดของถนนเส้นต่างๆ นั้น รายละเอียดขอให้ท่านนายก อบต.โป่งนก ได้ชี้แจงต่อไป

นายณัฐวัฒน์ ด้ายรินรัมย์

นายก อบต.โป่งนก ตามที่กระผมได้ชี้แจงไปแล้วเบื้องต้นเกี่ยวกับความเดือดร้อนของประชาชน กระผมได้หารือกับท่านประธานสภาฯ เจ้าหน้าที่งบประมาณและผู้ที่มีส่วนเกี่ยวข้อง ลงพื้นที่ตรวจสอบตามเอกสารบันทึกการประชุมประชาคมแต่ละหมู่ที่เสนอโครงการความเดือดร้อนเร่งด่วน เพื่อให้องค์การบริหารส่วนตำบลโป่งนกได้จัดสรรงบประมาณในการแก้ไขปัญหาของประชาชน เอกสารที่ได้ส่งมานั้นพบว่าประชาชนมีความเดือดร้อนจริง ปัญหาหลักสาเหตุมาจากภัยพิบัติเพราะเข้าสู่ฤดูฝนมีฝนตกหนักทำให้เกิดน้ำป่าไหลหลาก ถนนที่สัญจรชำรุดเสียหายหนักสัญจรไปมาไม่สะดวกและอาจเกิดความไม่ปลอดภัยต่อชีวิตและทรัพย์สิน บางหมู่บ้านมีความเสียหายมาเป็นระยะเวลานาน เพื่อให้การแก้ไขปัญหาความเดือดร้อนให้กับประชาชนอย่างเร่งด่วน แต่เนื่องจากงบประมาณในหมวดงบกลางที่ตั้งไว้ในข้อบัญญัติงบประมาณรายจ่าย ประจำปี 2560 ไม่เพียงพอต่อการแก้ไขปัญหาความเดือดร้อน กระผมจึงได้เสนอโครงการต่อที่ประชุมสภาฯ เพื่อให้สภาฯพิจารณาจ่ายขาดเงินสะสม ประจำปีงบประมาณ 2560 ในการช่วยเหลือประชาชนและเป็นไปตามคำสั่งของอำเภอเทพสถิต ซึ่งการแก้ไขปัญหาเร่งด่วนครั้งนี้ เพื่อให้ประชาชนได้เกิดความสะดวกและคุณภาพชีวิตดีขึ้น ส่วนโครงการที่สามารถคาดการณ์ได้ในอนาคต หรือไม่จำเป็นเร่งด่วนให้เสนอเข้าแผนพัฒนาท้องถิ่น4 ปี เพื่อเสนอของบประมาณไว้ในข้อบัญญัติงบประมาณรายจ่ายประจำปี 2561 ต่อไป

นายสุพัฒ ทองอันชา

สมาชิกสภาฯ ม.14 ตามที่คณะผู้บริหารได้ชี้แจงมานั้น ปัจจุบันบ้านคลองผักหวานได้ดำเนินการก่อสร้างระบบประปาหมู่ ซึ่งต้องใช้งบประมาณในการขอขยายเขตไฟฟ้าเพื่อใช้ในกิจการประปา เมื่อจ่ายขาดเงินสะสมปีงบประมาณ 2560 แล้ว โครงการขยายเขตไฟฟ้าแรงต่ำจะมีงบประมาณในการก่อสร้างหรือไม่

นายณัฐวัฒน์ ด้ายรินรัมย์

นายก อบต.โป่งนก เมื่อได้รับอนุมัติให้จ่ายเงินสะสม องค์กรปกครองส่วนท้องถิ่นต้องดำเนินการก่อหนี้ให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การจ่ายเงินสะสมนั้นเป็นอันถัดไป หากครบหนึ่งปีแล้วสามารถพิจารณาจ่ายขาดเงินสะสมได้ตามความจำเป็นและความเดือดร้อนของประชาชน งบประมาณที่กันไว้นั้นก็สามารถนำมาจ่ายได้อีกครั้ง

นายสะอิ้ง อ่อนศรี

สมาชิกสภาฯ ม.11 ตามที่กระผมได้สอบถามเลขานุการนายก เรื่องการเสนอโครงการซ่อมแซมถนนคอนกรีตท่านเลขาฯ แจ้งว่าไม่สามารถเสนอให้สภาฯพิจารณาได้ ในรายละเอียดการพิจารณาโครงการจ่ายขาดเงินสะสมประจำปี 2560 ในวันนี้ มีหลายหมู่บ้านมีการเสนอเสนอโครงการซ่อมแซมถนนคอนกรีตเข้ามาเพื่อให้สภาฯ ได้อนุมัติและโครงการของแต่ละหมู่บ้านที่เสนอเข้ามานั้น ได้รับงบประมาณเท่ากันทุกหมู่บ้านหรือไม่ กระผมขอให้ท่านนายกชี้แจงด้วยครับ

นายณัฐวัฒน์ ด้ายรินรัมย์

นายก อบต.โป่งนก ตามระเบียบการจ่ายขาดเงินสะสม ในการจ่ายขาดเงินสะสมนั้น โครงการที่เสนอเข้ามาต้องบรรจุไว้ในแผนพัฒนาท้องถิ่นขององค์กรปกครองส่วนท้องถิ่น แต่เนื่องจากโครงการซ่อมแซมถนนคอนกรีตที่ท่านสะอิ้ง อ่อนศรี ได้กล่าวถึงนั้น ไม่มีบรรจุไว้ในแผนพัฒนาท้องถิ่นจึงไม่สามารถนำเสนอให้สภาฯพิจารณาได้ สำหรับโครงการที่เสนอเข้ามานั้น จะพิจารณาตามความจำเป็นและความเสียหายของแต่ละพื้นที่ตามที่ช่างได้สำรวจ ทุกหมู่บ้านจะไม่ได้รับงบประมาณที่เท่ากัน

นายทองหล่อ อุทธิสินธิ์

สมาชิกสภา ม.8 สภา อบต.โป่งนก ได้ดำรงตำแหน่งครบวาระ 4 ปี และได้รับแต่งตั้งจาก คสช.ให้ดำรงตำแหน่งอย่างไม่มีกำหนดครบวาระ ห้องประชุมสภาฯ ที่ใช้ในการดำเนินการประชุมมาสี่ถึงห้าปี ยังไม่มีการปรับปรุงใดๆ ในวาระการพิจารณาจ่ายขาดเงินสะสมนี้ที่ประชุมเห็นควรอนุมัติให้มีการปรับปรุงห้องประชุมสภาฯ เพื่อความสะดวกของสมาชิกสภาฯ ทุกคน

นายอภิชัย คะเซ็นแก้ว

รองประธานสภาฯ ตามที่ท่านสมาชิกสภาฯ ได้อภิปรายเรื่องการขอปรับปรุงห้องประชุมสภาฯ นั้น กระผมก็เห็นควรเช่นเดียวกันกับทุกท่านในการที่จะปรับปรุงห้องประชุมสภาฯ เนื่องจากอุปกรณ์ต่างเริ่มชำรุดเสียหาย เช่น ชุดเครื่องเสียง โต๊ะ เก้าอี้ เนื่องจากมีการเคลื่อนย้ายบ่อยครั้ง แต่เนื่องจากระเบียบการจ่ายขาดเงินสะสมนั้น โครงการที่จะสนับสนุนนั้นต้องเป็นโครงการที่จำเป็นเร่งด่วนและสร้างความเดือดร้อนให้กับชุมชนเท่านั้น ในห้วงเดือนสิงหาคม คณะผู้บริหารจะต้องเสนอร่างข้อบัญญัติงบประมาณรายจ่ายประจำปี 2561 เพื่อให้สภาพิจารณาอนุมัติหากทุกท่านเห็นควรก็สามารถพิจารณาปรับปรุงห้องประชุมสภาฯได้ ระเบียบหลักเกณฑ์การจ่ายขาดเงินสะสม ขอให้เลขานุการสภาฯได้ชี้แจงต่อที่ประชุมสภาฯครับ

ว่าที่ รต.โฆสิต ตั้งตรงไพโรจน์

เลขานุการสภาฯ ระเบียบหลักเกณฑ์การจ่ายขาดเงินสะสมนั้น มีรายละเอียดดังนี้

อ้างถึงระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจสอบเงินขององค์กรปกครองส่วนท้องถิ่น พ.ศ.2547 ข้อ 87 ทุกวันที่ 30 กันยายน ของทุกปีงบประมาณเมื่อองค์กรปกครองส่วนท้องถิ่นได้ปิดบัญชีรายรับ – รายจ่าย ให้กันยอดเงินสะสมประจำปีไว้ร้อยละยี่สิบห้า เพื่อเป็นทุนซึ่งมีเงินเงินสะสม คือ 15,144,074.03 บาท และทุนสำรองสะสมคือ 14,436,659.64 บาท กันเงินไว้เพื่อเป็นค่าใช้จ่ายประจำและกรณีฉุกเฉิน 3 เดือน คือ 3,600,000 บาท และทุนสำรองสะสมร้อยละยี่สิบห้า คือ 37,860,118.51 บาท รวมเป็นที่ต้องกันไว้ทั้งสิ้น 7,386,018.51 บาท ตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ 2) พ.ศ.2548 ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น ภายใต้เงื่อนไข ดังต่อไปนี้

( 1 ) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

( 2 ) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบ

( 3 ) เมื่อได้รับอนุมัติให้จ่ายเงินสะสม องค์กรปกครองส่วนท้องถิ่นต้องดำเนินการก่อหนี้ให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การจ่ายเงินสะสมนั้นเป็นอันถัดไป

ทั้งนี้ ให้องค์กรปกครองส่วนท้องถิ่นมียอดเงินสะสมคงเหลือเพียงพอที่จะจ่ายค่าใช้จ่ายประจำและกรณีฉุกเฉินที่มีสาธารณภัยเกิดขึ้น โดยการใช้จ่ายเงินสะสมให้คำนึงถึงฐานะการคลัง และการเสถียรภาพระยะยาว ซึ่งมีรายละเอียดแต่ละหมู่บ้านดังต่อไปนี้

**บ้านโป่งนก**

1. โครงการซ่อมแซมถนนลูกรังเพื่อการเกษตรสายโป่งนก – วังอ้ายจีด

ซ่อมแซมผิวจราจรพร้อมปรับเกรดระยะทาง 2,400 เมตร กว้าง 4 เมตร หนาเฉลี่ย 0.15 เมตร งบประมาณ 152,000 บาท

2. โครงการซ่อมแซมถนนลูกรังเพื่อการเกษตรสายไร่แม่คูณ – ไร่พ่อแบ้ง

ซ่อมแซมผิวจราจรพร้อมปรับเกรดระยะทาง 6,860 เมตร กว้างเฉลี่ย 4 เมตร หนาเฉลี่ย 0.12 เมตร งบประมาณ 348,000 บาท

**บ้านสะพานหิน**

1. โครงการขยายเขตไฟฟ้าแรงต่ำ กิจการประปาผิวดินขนาดใหญ่มาก

ประมาณการราคาตามรายละเอียดที่แนบท้าย งบประมาณ 800,612.08 บาท

**บ้านโป่งขุนเพชร**

1. โครงการขยายเขตไฟฟ้าแรงต่ำ กิจการประปาผิวดินขนาดใหญ่มาก

ประมาณการราคาตามรายละเอียดที่แนบท้าย งบประมาณ 929,092.92 บาท

**บ้านบุ่งเวียน**

1. โครงการขุดลอกลำห้วยโป่งกะบาน

ทำการขุดลอก ขนาดปากบนกว้างเฉลี่ย 30 เมตร ก้นกว้างเฉลี่ย 5 เมตร ยาว 875 เมตร ลึกเฉลี่ย 1.45 เมตร งบประมาณ 202,000 บาท

2. โครงการซ่อมแซมถนนคอนกรีตเสริมเหล็กสายบ้านนายบุญหลาย – นายชัย ติ๋มสันเทียะ ปูผิวจราจรด้วยแอสฟัสท์ติกคอนกรีต ขนาดกว้าง 4 เมตร ยาว 165 เมตร หนา 0.04 เมตร งบประมาณ 300,000 บาท

**บ้านสะพานยาว**

1. โครงการซ่อมแซมถนนลูกรังเพื่อการเกษตรสายคุ้มบ้านสามหลัง – บ้านโป่งขุนเพชร ซ่อมแซมผิวจราจรพร้อมปรับเกรดระยะทาง 6,100 เมตร กว้างเฉลี่ย 4 เมตร หนาเฉลี่ย 0.10 เมตร งบประมาณ 258,000 บาท

2. โครงการซ่อมแซมถนนลูกรังเพื่อการเกษตรสายไร่นายพร – ซับมะกรูด ซ่อมแซมผิวจราจรพร้อมปรับเกรดระยะทาง 6,090 เมตร กว้างเฉลี่ย 3.80 เมตร หนาเฉลี่ย 0.10 เมตร งบประมาณ 242,000 บาท

**บ้านศิลาทอง**

1. โครงการก่อสร้างถนนคอนกรีตเสริมเหล็กภายในหมู่บ้าน สายบ้านนายสมพร สนิทไทย ขนาดกว้าง 5 เมตร ยาว 41 เมตร หนาเฉลี่ย 0.15 เมตร หรือมีพื้นที่ไม่น้อยกว่า 215 ตารางเมตร งบประมาณ 112,000 บาท

2. โครงการซ่อมแซมถนนลูกรังภายในหมู่บ้าน

ซ่อมแซมผิวจราจรพร้อมปรับเกรดระยะทาง 7,150 เมตร กว้างเฉลี่ย 5 เมตร หนาเฉลี่ย 0.10 เมตร งบประมาณ 388,000 บาท

**บ้านไทรงาม**

1. โครงการซ่อมแซมถนนลูกรังเพื่อการเกษตรสายวัดเขาน้อยนิโคธาราม – ลำเชียงทา ซ่อมแซมคันทางถนนพร้อมปรับเกรดระยะทาง 1,200 เมตร กว้างเฉลี่ย 6 เมตร สูงเฉลี่ย 0.65 เมตร ลงลูกรังผิวจราจร หนาเฉลี่ย 0.10 เมตร ยาว 1,200 เมตร กว้างเฉลี่ย 6 เมตร งบประมาณ 226,000 บาท

2. โครงการซ่อมแซมถนนลูกรังเพื่อการเกษตรสายไร่นายเกรียงไกร – ไร่นายปฐม ซ่อมแซมผิวจราจรพร้อมปรับเกรดระยะทางยาว 7,580 เมตร กว้างเฉลี่ย 3.50 เมตร หนาเฉลี่ย 0.10 เมตร งบประมาณ 274,000 บาท

**บ้านซับมงคล**

1. โครงการก่อสร้างถนนยกร่องพูนดินเพื่อการเกษตรสายไร่นายประยูร – ไร่นายคำมูล ยกร่องคันทางปรับเกรดระยะทาง 2,200 เมตร กว้างเฉลี่ย 6 เมตร สูงเฉลี่ย 0.65 เมตร งบประมาณ 278,000 บาท

2. โครงการซ่อมแซมถนนลูกรังเพื่อการเกษตรสายบ้านนางเสริม – ทางเชื่อมศิลาทอง ซ่อมแซมผิวจราจรพร้อมปรับเกรดระยะทาง 5,260 เมตร กว้างเฉลี่ย 4 เมตร หนาเฉลี่ย 0.10 เมตร งบประมาณ 222,000 เมตร

**บ้านโคกชาติ**

1. โครงการซ่อมแซมถนนคอนกรีตเสริมเหล็กสายหน้าโรงเรียนโป่งนกประชาสามัคคี ปูผิวจราจรแอสฟัสท์ติกคอนกรีต ขนาดกว้าง 5 เมตร ยาว 222 เมตร หนา 0.04 เมตร หรือมีพื้นที่ไม่น้อยกว่า 1,108 ตารางเมตร งบประมาณ 500,000 บาท

**บ้านใหม่ชัยมงคล**

1. โครงการซ่อมแซมถนนคอนกรีตเสริมเหล็กสายสี่แยกศาลากลางบ้าน –

สี่แยกร้านค้า ปูผิวจราจรด้วยแอสฟัสท์ติกคอนกรีต ขนาดกว้าง 5 เมตร ยาว 222 เมตร หนา 0.04 เมตร หรือมีพื้นที่ไม่น้อยกว่า 1,108 ตารางเมตร งบประมาณ 500,000 บาท

**บ้านคลองลวก**

1. โครงการซ่อมแซมถนนลูกรังเพื่อการเกษตรสายหัวฝาย – เขาหินปูน

ซ่อมแซมผิวจราจรพร้อมปรับเกรดระยะทาง 5,930 เมตร กว้างเฉลี่ย 4.50 เมตร

หนาเฉลี่ย 0.10 เมตร งบประมาณ 260,000 บาท

**บ้านใหม่สุขประเสริฐ**

1. โครงการก่อสร้างยกร่องพูนดินถนนเพื่อการเกษตรสายอ่างเก็บน้ำ – ทช.ชย.

3011 ระยะทาง 2,620 เมตร กว้างเฉลี่ย 6 เมตร สูงเฉลี่ย 0.65 เมตร ลงลูกรังผิวจราจร หนาเฉลี่ย 0.10 เมตร ยาว 2,620 เมตร กว้าง 6 เมตร หนาเฉลี่ย 0.10 เมตร

งบประมาณ 500,000 บาท

**บ้านหนองไม้แก่น**

1. โครงการซ่อมแซมถนนลูกรังเพื่อการเกษตรสายหนองไม้แก่น – สะพานยาว

ซ่อมแซมผิวจราจรพร้อมปรับเกรดระยะทาง 5,150 เมตร กว้างเฉลี่ย 5 เมตร หนาเฉลี่ย 0.12 เมตร งบประมาณ 340,000 บาท

**บ้านคลองผักหวาน**

1. โครงการซ่อมแซมถนนลูกรังเพื่อการเกษตรสายคุ้มแสนสนุก – บุ่งเวียน

ซ่อมแซมผิวจราจรพร้อมปรับเกรดระยะทาง 4,000 เมตร กว้างเฉลี่ย 4.50 เมตร หนาเฉลี่ย 0.10 เมตร งบประมาณ 197,000 บาท

2. โครงการซ่อมแซมถนนลูกรังเพื่อการเกษตรสายคุ้มแสนสนุก – โป่งกระบาน

ซ่อมแซมผิวจราจรพร้อมปรับเกรดระยะทาง 7,095 เมตร กว้างเฉลี่ย 4 เมตร หนาเฉลี่ย 0.10 เมตร งบประมาณ 303,000 บาท

**บ้านโป่งนกสามัคคี**

1. โครงการซ่อมแซมถนนลูกรังภายในหมู่บ้าน

ซ่อมแซมผิวจราจรพร้อมปรับเกรดระยะทาง 5,150 เมตร กว้างเฉลี่ย 5 เมตร หนาเฉลี่ย 0.15 เมตร งบประมาณ 420,000 บาท

**รวมงบประมาณทั้งสิ้น 7,751,705 บาท**

**มติที่ประชุม - มติเห็นชอบเอกฉันท์ เห็นชอบอนุมัติจ่ายขาดเงินสะสม จำนวน 22 โครงการ งบประมาณ 7,751,705 บาท**

1. **พิจารณาเห็นชอบร่างแผนพัฒนาท้องถิ่นสี่ปี (พ.ศ. 2561-2564) เพิ่มเติมครั้งที่ 1**

นายณัฐวัฒน์ ด้ายรัมย์ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครอง

นายก อบต.โป่งนก ส่วนท้องถิ่น พ.ศ.2548 แก้ไขเพิ่มเติม (ฉบับที่ 2 ) พ.ศ.2559“

ข้อ ๒๒ เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลง แผนพัฒนาท้องถิ่นสี่ปีได้ โดยให้ดําเนินการตามขั้นตอน ดังนี้

(๑) คณะกรรมการสนับสนุนการจัดทําแผนพัฒนาท้องถิ่นจัดทําร่างแผนพัฒนาท้องถิ่น สี่ปีที่เพิ่มเติมหรือเปลี่ยนแปลงพร้อมเหตุผลและความจําเป็นเสนอคณะกรรมการพัฒนาท้องถิ่น

(๒) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นสี่ปี ที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(๓) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงและ เพื่อให้เป็นไปตามกฎหมายว่าด้วยสภาตําบลและองค์การบริหารส่วนตําบล สําหรับองค์การบริหารส่วนตําบลให้ผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อ สภาองค์การบริหารส่วนตําบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติ และประกาศใช้ต่อไป”

ตามที่ อบต.โป่งนก ได้จัดทำและประกาศแผนพัฒนาท้องถิ่นสี่ปี พ.ศ.2561 – 2564 เมื่อวันที่ 31 ตุลาคม 2559 ไปแล้วนั้น อบต.โป่งนก มีความจำเป็นในการเพิ่มเติมโครงการตามยุทธศาสตร์ การพัฒนาของ อบต.โป่งนก เพื่อให้สอดคล้องกับข้อเท็จจริงและสถานการณ์ปัจจุบันตามภารกิจและอำนาจหน้าที่ และเพื่อเป็นการเชื่อมโยงโครงการ/กิจกรรมให้สอดคล้องกับการจัดทำงบประมาณรายจ่ายประจำปี ให้มีความเหมาะสมกับสภาพปัญหาและความต้องการของประชาขน ทั้งนี้ เพื่อเป็นแนวทางในการพิจารณาจัดสรรงบประมาณดำเนินโครงการ/กิจกรรมต่างๆ ตามระเบียบกฎหมายต่อไป อบต.โป่งนก จึงได้จัดทำร่างแผนพัฒนาท้องถิ่นสี่ปี พ.ศ.2561 – 2564 เพิ่มเติมครั้งที่ 1 เพื่อให้สภาฯพิจารณาเห็นชอบ รายละเอียดปรากฏอยู่ในร่างแผนพัฒนาท้องถิ่นสี่ปี (พ.ศ.2561-2564) เพิ่มเติมครั้งที่ 1 ซึ่งได้ส่งให้สมาชิกทุกท่านได้ศึกษาล่วงหน้าแล้ว

**ที่ประชุม - รับทราบ**

นายอภิชัย คะเซ็นแก้ว

รองประธานฯ ขอมติ เห็นชอบรับร่างแผนพัฒนาท้องถิ่นสี่ปี (พ.ศ.2561-2564) เพิ่มเติมครั้งที่ 1

**มติที่ประชุม - มีมติเป็นเอกฉันท์เอกฉันท์ เห็นชอบร่างแผนพัฒนาท้องถิ่นสี่ปี (พ.ศ.2561-2564) เพิ่มเติมครั้งที่ 1**

**ระเบียบวาระที่ 4 เรื่องอื่นๆ**

นายอภิชัย คะเซ็นแก้ว

รองประธานสภาฯ เข้าสู่ระเบียบวาระเรื่องๆ มีสมาชิกสภาฯท่านใดจะอภิปรายขอเชิญครับ

นายณัฐวัฒน์ ด้ายรินรัมย์

นายก อบต.โป่งนก ตามที่ท่านสมพร สาจันทร์ สมาชิกสภาฯ หมู่ที่ 10 ได้เสนอโครงการเพื่อรับการสนับสนุนงบประมาณก่อสร้างฝายหินทิ้งนั้น เนื่องจากโครงการดังกล่าวไม่มีบรรจุไว้ในแผนพัฒนาท้องถิ่นจึงไม่สามารถดำเนินการก่อสร้างฝายหินทิ้งให้ได้ เพื่อเป็นแก้ไขปัญหาให้กับประชาชนให้ท่านเสนอโครงการเข้ามาใหม่ เพื่อขอรับวัสดุอุปกรณ์ในการก่อสร้างฝายหินทิ้งโดยใช้แรงงานจากชาวบ้าน

นายทองหล่อ อุทธิสินธิ์

สมาชิกสภา ฯ ม.8 สอบถามเรื่องโครงการเพิ่มประสิทธิภาพผู้นำท้องถิ่นและพนักงานส่วนตำบล ในการประชุมสภาฯ ครั้งที่ผ่านมาได้สอบถามท่านประธานสภาฯ จะกำหนดการดำเนินโครงการในห้วงเดือนใดและจะมีการเดินทางไปศึกษาดูงานในสถานที่สำคัญหรือไม่ได้รับคำตอบจากท่านประธานสภาฯ เป็นอำนาจหน้าที่ของท่านนายกและจะเชิญท่านนายกเข้าร่วมประชุมและให้ท่านนายกตอบข้อซักถามของสมาชิกสภาฯ ในวันนี้ขอให้ท่านนายกชี้แจงต่อที่ประชุมสภาฯ

นายณัฐวัฒน์ ด้ายรินรัมย์

นายก อบต.โป่งนก การดำเนินโครงการโครงการเพิ่มประสิทธิภาพผู้นำท้องถิ่นและพนักงานส่วนตำบล ขอให้ท่านสมาชิกสภาฯ ได้ปรึกษากันจะให้ดำเนินการในรูปแบบใดให้ได้ประโยชน์จากโครงการเพิ่มประสิทธิภาพผู้นำท้องถิ่นและพนักงานส่วนตำบลมากที่สุด สามารถนำมาพัฒนาชุมชนของตนเองได้ ส่วนการเดินทางไปศึกษาดูงานนั้นให้ดูถึงความเหมาะสมสามารถนำมาปรับใช้เป็นประโยชน์ในพื้นที่ของเราได้จริง หากมีข้อสรุปอย่างไรประสานมาที่ท่านปลัดได้

นายธนัตถ์ ภิรมภักดี

สมาชิกสภา ม.3 ตามที่กระผมได้ยื่นโครงการเพื่อของรับวัสดุอุปกรณ์เพื่อซ่อมแซมถนนคอนกรีต ซอย 1 และ ซอย 5 ซึ่งได้รับการสนับสนุนวัสดุอุปกรณ์ได้ดำเนินการซ่อมแซมถนนคอนกรีต ซอย 1 โดยใช้แรงงานชาวบ้านเสร็จสิ้นแล้ว เหลือเพียงซอย 5 ที่ยังไม่ได้ดำเนินการขอให้ท่านนายกได้เร่งพิจารณาสนับสนุนอุปกรณ์ด้วย

ขณะนี้บ้านโป่งขุนเพชรประชาชนประสบปัญหาเดือดร้อนเรื่องการลักขโมย ผู้เสียหายได้ดำเนินแจ้งความต่อเจ้าหน้าที่ฝ่ายปกครองและเจ้าหน้าที่ตำรวจเพื่อให้ติดตามผู้ต้องหามารับผิด แต่ก็ยังไม่สามารถติดตามตัวผู้กระทำได้ กระผมอยากให้ทุกท่านได้แจ้งเตือนประชาชนหมู่บ้านของท่านให้สอดส่องดูและทรัพย์สินของท่านและเพื่อนบ้านด้วย

นายสอิ้ง อ่อนศรี

สมาชิกสภา ม.11 เนื่องจากไฟฟ้าสาธารณบ้านคลองลวกเกิดชำรุด กระผมได้ยื่นหนังสือเพื่อแจ้งให้ช่างไฟฟ้าได้ออกดำเนินไปซ่อม ขอให้ท่านนายกช่วยเร่งรัดเจ้าหน้าที่ลงไปตรวจสอบด้วย

นายอภิชัย คะเซ็นแก้ว

รองประธานสภา สอบถามมีท่านใดจะอภิปรายอีกเหลือไม่

**ที่ประชุม - ไม่มี**

นายอภิชัย คะเซ็นแก้ว

รองประธานสภา กล่าวขอบคุณสมาชิกสภาฯ คณะผู้บริหารและปิดการประชุมสภาฯ สมัยวิสามัญ ที่ 1 ประจำปี 2560

**ปิดประชุม เวลา 17.25 น**

ว่าที่ร้อยตรี โฆสิต ตั้งตรงไพโรจน์ ผู้จดรายงานการประชุม

( โฆสิต ตั้งตรงไพโรจน์ )

เลขานุการสภาองค์การบริหารส่วนตำบลโป่งนก

(ลงชื่อ) อภิชัย คะเซ็นแก้ว

( นายอภิชัย คะเซ็นแก้ว )

รองประธานสภาองค์การบริหารส่วนตำบลโป่งนก

ปฏิบัติราชการแทนประธานสภาองค์การบริหารส่วนตำบลโป่งนก

(ลงชื่อ) สำลี เศรษฐาวงษ์ กรรมการตรวจรายงานการประชุม

( นายสำลี เศรษฐาวงษ์ )

สมาชิก อบต. หมู่ที่ 1

(ลงชื่อ) สมเกียรติ อาสาสู้ กรรมการตรวจรายงานการประชุม

( นายสมเกียรติ อาสาสู้ )

สมาชิก อบต. หมู่ที่ 4

(ลงชื่อ) ประยุทธ์ อุชี กรรมการตรวจรายงานการประชุม

( นายประยุทธ์ อุชี )

สมาชิก อบต. หมู่ที่ 6

(ลงชื่อ) ทองหล่อ อุทธิสินธิ์ กรรมการตรวจรายงานการประชุม

( นายทองหล่อ อุทธิสินธิ์ )

สมาชิก อบต. หมู่ที่ 8

(ลงชื่อ) สวี สูงขุนทด กรรมการตรวจรายงานการประชุม

( นายสวี สูงขุนทด )

สมาชิก อบต. หมู่ที่ 9